SKRIFTLIG FORESPOERGSEL P-0499/99

af Pierluigi Castagnetti (PPE) til Kommissionen

(25. februar 1999)

Om: Humanitaer og solidarisk intervention til stoette for Edwin Husociv, en bosnisk studerende ved ITIS Nobili (teknisk hoejskole) i Reggio Emilia, Italien

Edwin Husovic er en bosnisk studerende, som i fem aar har boet med sin familie i Guastalla (RE) og foelger sidste aars undervisning paa Istituto Tecnico Industriale (teknisk hoejskole) i Reggio Emilia. Den engelske ambassade i Italien har for kort tid siden givet ham afslag paa indrejsevisum i Det Forenede Kongerige i forbindelse med en skolerejse til London, og den har som begrundelse henvist til, at den paagaeldendes pas snart udloeber, hvilket dog foerst sker efter afslutningen af den omtalte skolerejse.

Europa-Kommissionen anmodes om at intervenere over for de engelske diplomatiske myndigheder, for at de paa baggrund af den saerlige situation og ud fra de generelle principper om solidaritet, som knytter de britiske myndigheder til de oevrige medlemsstater i EU, der har forpligtet sig til at hjaelpe de konfliktramte befolkninger i det tidligere Jugoslavien gennem humanitaere foranstaltninger, tager deres holdning op til fornyet overvejelse og giver den paagaeldende studerende mulighed for at deltage med sine klassekammerater i besoeget i England under overholdelse af de gaeldende internationale bestemmelser og konventioner.

Svar afgivet paa Kommissionens vegne af Anita Gradin

(1. april 1999)

Ud fra det aerede medlems beskrivelse forstaar Kommissionen, at den paagaeldende har indgivet en ansoegning om visum til de britiske konsulaere myndigheder, hvilket er en procedure, hvor Det Forenede Kongerige har skoensmaessige befoejelser. Det henhoerer ikke under Kommissionens nuvaerende befoejelser, saaledes som disse er fastsat i traktaten om Den Europaeiske Union, at gribe ind, i tilfaelde af at en medlemsstat afslaar at udstede visum til en statsborger fra et tredjeland.

Imidlertid skal Kommissionen henlede det aerede medlems opmaerksomhed paa en anden procedure, som ville have gjort det muligt at behandle det paagaeldende tilfaelde anderledes. Raadet traf nemlig den 30. november 1994 en afgoerelse om en faelles aktion paa grundlag af artikel K.3, stk. 2, litra b), i traktaten om Den Europaeiske Union vedroerende rejselempelser for skoleelever fra tredjelande med bopael i en medlemsstat(1).

I henhold til den faelles aktions artikel 1 kraever en medlemsstat ikke visum af en skoleelev, som ikke er statsborger i en medlemsstat, men som har lovlig bopael i en anden medlemsstat, og som oensker at indrejse til dens omraade med henblik paa et kort ophold, hvis: a) skoleeleven i forbindelse med en skoleekskursion rejser som medlem af en gruppe af skoleelever fra en skole inden for det almene skolesystem; b) gruppen ledsages af en laerer fra den paagaeldende skole, som kan fremlaegge en liste over de skoleelever, han eller hun ledsager: listen skal vaere udstedt paa den blanket, der findes i bilaget; c) skoleeleven forelaegger rejselegitimation, der er gyldig til passage af den paagaeldende graense. I henhold til samme faelles aktions artikel 2 kan en medlemsstat naegte en skoleelev adgang til medlemsstatens omraade, dersom han ikke opfylder de oevrige relevante betingelser, der er fastsat i medlemsstatens indrejsebestemmelser.

De rejselempelser, der er omhandlet i den faelles aktion fra 1994, har til formaal at sikre en bedre integrering af statsborgere fra tredjelande. Kommissionen beklager dybt, at skolemyndighederne i det foreliggende tilfaelde ikke har benyttet den i den faelles aktion omhandlede procedure, og at myndighederne i Det Forenede Kongerige paa deres side ikke har henledt ansoegerens opmaerksomhed paa de muligheder, samme faelles aktion tilbyder.

(1) EFT L 327 af 19.12.1994.